**RÁMCOVÁ DOHODA O POSKYTNUTÍ SLUŽBY**

**č. /OMaVS/2021**

uzatvorená podľa § 269 ods. 2 s primeraným použitím § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len **„Obchodný zákonník“**)

**Čl. I**

**ZMLUVNÉ STRANY**

1. **Objednávateľ: Slovenská republika** zastúpená

**Správou štátnych hmotných rezerv Slovenskej republiky**

Sídlo: **Pražská 29, 812 63 Bratislava**

Štatutárny orgán: **Ing. Ján Rudolf, PhD.,** predseda

IČO: 30 844 363

IČ DPH: SK2020296487

DIČ: 2020296487

IBAN: SK86 8180 0000 0070 0012 6238

SWIFT: SPSRSKBA

*„Objednávateľ je zdaniteľná osoba len v rozsahu nákupu a predaja štátnych hmotných rezerv v zmysle § 3 ods. 4 zákona č. 222/2004 Z. z. o dani z pridanej hodnoty.“*

(ďalej len „**objednávateľ**“)

a

1. **Poskytovateľ:**

Obchodné meno:

Miesto podnikania:

Konajúci osobou:

IČO:

IČ DPH:

DIČ:

IBAN:

SWIFT:

Spoločnosť zapísaná v Okresného súdu

(ďalej len „**poskytovateľ**“)

(objednávateľ a poskytovateľ spoločne ako **„strany dohody“** a každý z nich samostatne ako **„strana dohody“**)

uzavreli rámcovú dohodu o poskytnutí služby č. /OMaVS/2021 (ďalej len „**dohoda**“) v tomto znení:

**Čl. II**

**ÚVODNÉ USTANOVENIE**

1. Na obstaranie predmetu zákazky bol použitý postup pri zadávaní zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“).
2. Objednávateľ uzatvára dohodu s poskytovateľom v súlade s výsledkom vyhodnotenia ponúk, na základe ktorého ponuka predložená poskytovateľom bola vyhodnotená ako úspešná.

**Čl. III**

**PREDMET DOHODY**

1. Predmetom plnenia podľa dohody je poskytovanie služieb, a to vykonanie opráv a údržby a nepretržitej havarijnej služby vyhradených technických zariadení zdvíhacích (ďalej len „**VTZ zdvíhacích**“) zo strany poskytovateľa v prospech objednávateľa v zmysle platných právnych predpisov v mieste plnenia a podmienok, špecifikovaných v čl. IV dohody (ďalej len „**predmet plnenia**“).
2. Špecifikácia predmetu plnenia je uvedená v prílohe č. 1 dohody.
3. Poskytovateľ sa zaväzuje poskytovať služby v zmysle požiadaviek objednávateľa a v zmysle prílohy č. 1, ktorá tvorí neoddeliteľnú súčasť dohody.
4. Poskytovanie služieb bude realizované na základe čiastkových objednávok vystavených objednávateľom v súlade s prílohou č. 1 a v súlade s Návrhom na plnení kritérií, ktorý tvorí prílohu č. 2 dohody a na základe potreby vykonania opráv.
5. Objednávateľ sa zaväzuje služby poskytnuté v dohodnutej lehote, kvalite a pri splnení ostatných podmienok dohodnutých dohodou, od poskytovateľa prevziať a zaplatiť dohodnutú cenu za ich poskytnutie podľa platobných podmienok dohodnutých v  dohode a poskytnúť poskytovateľovi potrebnú súčinnosť.

Čl. IV

MIESTO, TERMÍN A SPôSOB PLNENIA

1. Strany dohody sa výslovne dohodli, že predmet plnenia sa bude uskutočňovať na základe samostatných písomných objednávok vystavených objednávateľom. Objednávka bude vyhotovená na základe odsúhlasenej predbežnej kalkulácie ceny požadovaných služieb a zaslaná na e-mailovú adresu poskytovateľa.
2. Poskytovateľ spracuje objednávateľovi pred vykonaním požadovanej služby podľa dohody predbežnú kalkuláciu, ktorá bude obsahovať najmä, nie však výlučne, cenu vykonaných prác a cenu použitých náhradných dielov.
3. Objednávka musí obsahovať odvolanie sa na dohodu, špecifikáciu požadovaných služieb, požadovaný čas plnenia, miesto plnenia a podpis oprávnenej osoby objednávateľa.
4. Ak poskytovateľ pri poskytovaní služieb podľa dohody zistí výskyt ďalších závad na predmete plnenia alebo potrebu vykonania ďalších prác ako tých, ktoré neboli predmetom objednávky na základe predbežnej kalkulácie podľa bodu 2 tohto článku, je povinný ihneď o tejto skutočnosti informovať objednávateľa a vyžiadať si pred začatím opravy resp. prác písomný súhlas od objednávateľa na ich odstránenie resp. vykonanie, ktorý musí byť zaslaný na e-mailovú adresu poskytovateľa, bez obdŕžania súhlasu objednávateľa nie je poskytovateľ oprávnený takéto služby vykonať a v prípade, ak poskytovateľ vykoná takéto služby bez súhlasu objednávateľa, nie je objednávateľ povinný cenu za tieto služby zaplatiť.
5. Zabezpečenie nepretržitej havarijnej služby, opravy porúch a havarijných stavov predmetu plnenia budú vykonávané bezodkladne, najneskôr do 12 hod. od nahlásenia poruchy poskytovateľovi počas pracovných dní, víkendov a v dňoch pracovného pokoja. Táto lehota sa nevzťahuje na odstránenie porúch, ktoré si vyžadujú dielenskú opravu resp. strednú alebo generálnu opravu predmetu plnenia.
6. Nahlásenie poruchy sa bude vykonávať telefonicky na tel. číslo poskytovateľa .......................... (nonstop prevádzka). Uvedené telefonické nahlásenie poruchy sa bude považovať za vystavenie objednávky v zmysle tejto rámcovej dohody.
7. Odmena za opravy nepredvídateľných porúch a havarijných stavov bude fakturovaná na základe hodinovej sadzby uvedenej v návrhu na plnenie kritérií, v zmysle cenovej ponuky poskytovateľa, t.j. vo výške................... eur bez DPH ( slovom..... eur bez DPH, t.j. ............ eur s DPH za hodinu), vypočítanej spôsobom podľa článku V odseku 2 tejto Dohody.. V uvedenej hodinovej sadzbe nie je zahrnutý materiál na opravu (spotrebný materiál).
8. Podkladom pre vystavenie faktúry za uskutočnenú opravu poruchy (havarijný stav) bude obojstranne odsúhlasený preberací protokol a objednávateľom odsúhlasený súpis vykonaných prác, v ktorom bude aj cenová kalkulácia náhradných dielov a komponentov
9. Dohodnutým miestom plnenia dohody sú jednotlivé závody objednávateľa a to:

* závod SŠHR SR Ľupčianka, Príboj 564, 976 13 Slovenská Ľupča,
* závod SŠHR SR Borovina, Riečna 258, 962 02 Vígľaš,
* závod SŠHR SR Kopaničiar, Železničná 2, 916 21 Čachtice,
* závod SŠHR SR Brodnianka, Cesta do Rudiny 3037/34 K, 024 01 Kysucké Nové Mesto (ďalej len „**miesta plnenia**“).

6. Konkrétny závod ako miesto plnenia bude určený objednávateľom priamo v objednávke.

7. Strany dohody sa dohodli, že termín poskytnutia služieb na základe objednávok bude určený v jednotlivých objednávkach podľa potrieb objednávateľa. Poskytovateľ sa zaväzuje uskutočniť služby v termíne určenom v objednávke objednávateľa.

8. Poskytovateľ sa zaväzuje vykonať objednané v mieste plnenia v čase od 6:00 hod do 14:00 hod počas pracovných dní. Po dohode strán dohody môžu byť objednané služby vykonané aj mimo času dohodnutého podľa predchádzajúcej vety a/alebo počas víkendu alebo v deň štátneho sviatku.

9. Vykonanie objednaných služieb potvrdzuje objednávateľ preberacím protokolom.

10. Preberací protokol musí obsahovať najmä:

a) kompletné identifikačné údaje oboch strán;

b) špecifikáciu titulu (dohoda a číslo objednávky);

c) špecifikáciu služieb, ktoré sú predmetom prevzatia;

d) údaj o rozsahu preberaných služieb;

e) podrobný popis nedostatkov a viditeľných vád poskytnutých služieb v prípade, ak sú zistené;

f) fotodokumentácia zistených nedostatkov, ak je jej vyhotovenie možné a vyhodnotené ako potrebné;

g) prípadné výhrady alebo pripomienky;

h) dátum prebratia predmetu plnenia;

i) podpisy zúčastnených osôb, reprezentujúcich odovzdávajúcu a preberaciu stranu.

11. Preberací protokol vyhotovený podľa predchádzajúceho bodu, podpísaný osobou reprezentujúcou objednávateľa, doručí objednávateľ poskytovateľovi bezodkladne na jeho potvrdenie a podpis. Podpísaním preberacieho protokolu oboma stranami dohody sa považuje služba za prevzatú.

12. Podpísaný preberací protokol doručí poskytovateľ objednávateľovi spolu s faktúrou podľa bodu 5 článku V Dohody.

13. V prípade výhrad poskytovateľa, tieto uvedie v preberacom protokole a doručí preberací protokol objednávateľovi samostatne, bez faktúry.

14. Nedodržanie záväzku poskytovateľa poskytnúť predmet plnenia v dohodnutom množstve, kvalite, mieste, termíne a čase budú strany dohody považovať za podstatné porušenie dohody (v zmysle ust. § 345 Obchodného zákonníka).

**Čl. V**

**Cena a platobné podmienky**

1. Cena za poskytnutie služieb v rozsahu dohodnutom dohodou na základe jednotlivých objednávok vystavených objednávateľom, sa stanovuje dohodou strán dohody, v súlade s dokumentom „Návrh na plnenie kritérií“ uvedenom v  ponuke poskytovateľa zo dňa ....., ktorý je neoddeliteľnou súčasťou tejto dohody ako Príloha č. 2.
2. Dohodnuté vykonané práce a poskytnuté služby vyfakturuje poskytovateľ objednávateľovi podľa ich skutočne vykonaného rozsahu (vrátane ceny dodaného materiálu na opravu) vynásobeného jednotkovou príslušnou hodinovou cenou dohodnutou s poskytovateľom v Prílohe č. 2 dohody.
3. Dohodnutá jednotková cena za predmet plnenia je cena konečná a sú v nej zahrnuté všetky náklady poskytovateľa spojené s plnením dohody a nemožno ju v priebehu trvania meniť. Cenu počas platnosti dohody bude možné meniť len v prípade sadzby DPH a iných platných všeobecne záväzných právnych predpisov.
4. Celková cena za poskytovanie služieb na základe tejto rámcovej dohody neprekročí maximálnu výšku 9 990,00 EUR bez DPH (ďalej len „maximálna cena“).
5. Poskytovateľ berie na vedomie, že objednávateľ neposkytuje na úhradu za predmet plnenia preddavok ani zálohovú platbu.
6. Strany dohody sa dohodli, že dohodnutú cenu za poskytnuté služby poskytovateľ vyúčtuje objednávateľovi faktúrou. Splatnosť faktúry je 21 kalendárnych dní a začne plynúť od prvého dňa nasledujúceho po dni doručenia faktúry do sídla objednávateľa.
7. Poskytovateľ' sa zaväzuje, že faktúru vystaví ku každej jednotlivej objednávke objednávateľa, vždy najneskôr do 14 dní odo dňa prevzatia poskytnutej služby (fyzického prevzatia služieb objednávateľom). Vystavovanie súhrnných faktúr zo strany poskytovateľa nie je povolené.
8. Faktúra musí byť vystavená v súlade s dohodou a musí obsahovať údaje požadované podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Ku každej faktúre musí byť priložená písomná objednávka, preberací protokol podpísaný zástupcami oboch strán dohody. V prípade, ak faktúra vystavená poskytovateľom nebude obsahovať požadované údaje alebo k nej nebudú pripojené požadované doklady, objednávateľ je oprávnený faktúru v lehote splatnosti poskytovateľovi vrátiť na doplnenie, resp. prepracovanie. Nová lehota splatnosti faktúry začne v takomto prípade plynúť od doručenia opravenej, doplnenej, resp. novej faktúry vystavenej poskytovateľom.
9. Faktúru poskytovateľ doručí objednávateľovi poštou, doporučenou listovou zásielkou, kuriérom alebo osobne do podateľne, na adresu objednávateľa uvedenú v záhlaví dohody.
10. Poskytovatel' je oprávnený fakturovať len skutočne vykonané práce, služby a skutočne použité náhradné diely a materiál.

**ČL. VI.**

**PRÁVA A POVINNOSTI strán dohody**

* 1. Poskytovateľ' sa zaväzuje poskytnúť' predmet plnenia v súlade s požiadavkami objednávateľa a  dohodou; hlavne riadne a v čas v zodpovedajúcej kvalite a s odbornou starostlivosťou, v súlade s platnými smernicami, s technickými normami, s požiadavkami všeobecne záväzných právnych predpisov platných v Slovenskej republike, ktoré sa na poskytovanie predmetu plnenia vzťahujú a v súlade so všeobecne záväznými predpismi požiarnej ochrany, bezpečnosti a ochrany zdravia pri práci, hygienickými predpismi a podmienkami environmentálneho riadenia a za podmienok dohodnutých v dohode ako aj v jednotlivých objednávkach vystavených na základe dohody a bude dodržiavať servisné postupy predpísané výrobcami zariadení.
  2. Poskytovateľ' sa zaväzuje zabezpečovať' predmet plnenia dohody vo vlastnom mene a na vlastnú zodpovednosť a poskytovať predmet plnenia iba preukázateľne zaškolenými pracovníkmi.
  3. Poskytovateľ vyhlasuje, že:
     1. sa oboznámil a preskúmal všetky podmienky a okolnosti súvisiace s realizáciou predmetu plnenia,
     2. predmet plnenia je pre neho dostatočne zrozumiteľný, určitý a na základe svojej odbornej spôsobilosti, technického vybavenia, ako aj personálneho obsadenia, je schopný ho vykonať riadne a v čas, v celosti a na požadovanej odbornej úrovni v súlade s dohodou a všeobecne záväznými právnymi predpismi.
  4. Poskytovateľ' zabezpečí všetky prístroje, náradie a materiál, ktoré sú potrebné pre plnenie dohody.
  5. Poskytovateľ' sa zaväzuje odborné opravy a údržbu VTZ zdvíhacích vykonávať s maximálnou odbornou starostlivosťou a dbať' na to, aby nedošlo k poškodeniu majetku objednávateľa.
  6. Poskytovateľ' zodpovedá za všetky škody, ku ktorým dôjde v dôsledku jeho činnosti, ako aj zanedbaním povinností po skončení prác.
  7. Objednávateľ' sa zaväzuje poskytnúť' spolupôsobenie potrebné na riadne plnenie predmetu plnenia.
  8. Reklamácie vád predmetu plnenia dohody je objednávateľ' povinný oznámiť' poskytovateľovi bezodkladne.
  9. Poskytovateľ' sa zaväzuje prípadné vady odstrániť' okamžite, najneskôr do 3 dní od uplatnenia reklamácie.
  10. Zamestnanci poskytovateľa sú povinní odovzdať' všetky veci nájdené na miestach výkonu práce určenému zamestnancovi poskytovateľa a súčasne mu oznámiť' všetky zistené závady a poškodenia.
  11. Poskytovateľ' sa zaväzuje dodržiavať' všeobecné podmienky a zásady v oblasti ochrany pred požiarmi v zmysle zákona NR SR č. 314/2001 Z. z. v platnom znení, ako aj v oblasti bezpečnosti a ochrany zdravia pri práci v súlade so zákonom NR SR č. 124/2006 Z. z. v platnom znení.
  12. Objednávateľ sa zaväzuje:
      1. v prípade potreby poskytnúť poskytovateľovi včasnú súčinnosť, tak aby mohol poskytovateľ splniť svoj záväzok z dohody,
      2. objednávateľ sa zaväzuje prevziať čiastkové plnenie predmetu plnenia od poskytovateľa, poskytované na základe objednávok objednávateľa, a zaplatiť za ne riadne a včas podľa ďalších ustanovení dohody.
  13. Objednávateľ' umožní poskytovateľovi prístup do jeho priestorov na vykonanie predmetu plnenia a . zabezpečí sprístupnenie predmetného zariadenia v potrebnom rozsahu a vykoná oboznámenie personálu na predmetných zariadeniach a objektoch s očakávanými službami.
  14. Po ukončení prác budú zo strany poskytovateľa zariadenia odovzdané poverenému zamestnancovi objednávateľa preberacím protokolom podľa článku IV.

**Čl. VII**

Zmluvné pokuty

1. V prípade, ak sa poskytovateľ dostane do omeškania s odovzdaním dohodnutej služby a neposkytne ju objednávateľovi v lehote dohodnutej v objednávke, strany dohody sa dohodli, že poskytovateľ zaplatí objednávateľovi zmluvnú pokutu vo výške zodpovedajúcej sadzbe 0,05 % z ceny služby vyúčtovanej príslušnou faktúrou za každý, aj začatý kalendárny deň omeškania. Zaplatením zmluvnej pokuty nie je dotknutý nárok objednávateľa na náhradu škody, pričom zmluvná pokuta sa nezapočítava na úhradu škody, ktorá by objednávateľovi vznikla porušením zmluvných povinností poskytovateľa.
2. V prípade, ak sa objednávateľ omešká s úhradou ceny služby na základe poskytovateľom riadne vystavenej a doručenej faktúry, strany dohody sa dohodli, že objednávateľ zaplatí poskytovateľovi úroky z omeškania. Dohodnutá sadzba úrokov z omeškania sa rovná základnej úrokovej sadzbe Európskej centrálnej banky platnej k prvému dňu príslušného kalendárneho polroka omeškania zvýšenej o 8 (osem) percentuálnych bodov; takto určená sadzba úrokov z omeškania sa použije počas celého tohto kalendárneho polroka omeškania (§ 1 ods. 2 nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka).

Čl. VIII

SUBDODÁVATELIA

* 1. Poskytovateľ môže plnenie predmetu plnenia zabezpečovať prostredníctvom subdodávateľa/subdodávateľov uvedených v prílohe č. 3 dohody, ktorých zoznam je uvedený aj v predkladanej ponuke poskytovateľa s uvedením nasledovných identifikačných údajov o každom zo subdodávateľa/subdodávateľov:

a) obchodné meno alebo názov,

b) sídlo alebo miesto podnikania,

c) identifikačné číslo (IČO),

d) osoba oprávnená konať za subdodávateľa (meno a priezvisko, adresa pobytu, dátum narodenia),

e) vecný podiel plnenia dohody (druh a rozsah subdodávky).

* 1. V prípade využívania subdodávateľa počas trvania dohody je poskytovateľ povinný objednávateľovi najneskôr v deň pred poskytnutím služieb písomne oznámiť využitie subdodávateľa, ktoré bude obsahovať podiel plnenia predmetu plnenia, ktorý má poskytovateľ v úmysle zadať svojmu subdodávateľovi, identifikačné údaje navrhovaného subdodávateľa v minimálnom rozsahu podľa predchádzajúceho bodu.
  2. Poskytovateľ je oprávnený zmeniť subdodávateľa v priebehu predmetu plnenia len v súlade s § 18 zákona o verejnom obstarávaní a po písomnom odsúhlasení zmeny subdodávateľa objednávateľom. Na tento účel je poskytovateľ povinný písomne oznámiť objednávateľovi zmenu subdodávateľa/subdodávateľov, jej zdôvodnenie a uvedenie súladu s § 18 zákona o verejnom obstarávaní a označiť nového subdodávateľa/subdodávateľov v rozsahu, aký je uvedený v bode 1 tohto článku dohody, najmenej päť (5) pracovných dní pred navrhovaným termínom využitia služieb subdodávateľa.
  3. Poskytovateľ je povinný písomne oznámiť objednávateľovi akúkoľvek zmenu údajov o subdodávateľovi do dvoch (2) pracovných dní odo dňa, kedy sa o zmene dozvedel. Zmena identifikačných údajov o subdodávateľovi (napr. obchodného mena, právnej formy, sídla, štatutárneho orgánu) sa nebude považovať za zmenu vyžadujúcu si uzavretie dodatku k  dohode.
  4. Ak sa na subdodávateľa a/alebo subdodávateľov vzťahuje povinnosť zapisovať sa do registra partnerov verejného sektora podľa zákona o RPVS, potom je/sú subdodávateľ a/alebo subdodávatelia povinný/í dodržať túto povinnosť po celú dobu trvania dohody, pričom poskytovateľ sa zaväzuje zabezpečiť splnenie povinnosti aj zo strany všetkých svojich subdodávateľov. Subdodávatelia musia spĺňať podmienky účasti osobného postavenia v rovnakom rozsahu ako poskytovateľ.
  5. Porušenie akejkoľvek povinností podľa tohto článku sa považuje za podstatné porušenie dohody, ktoré zakladá právo objednávateľa na okamžité odstúpenie od dohody.

**Čl. IX**

Záručná doba a reklamačné konanie

1. Poskytovateľ zodpovedá za akékoľvek vady, ktoré má predmet plnenia podľa dohody v čase jeho odovzdania objednávateľovi a počas záručnej doby.
2. Strany dohody sa dohodli, že záručná doba na poskytnutie predmetu plnenia poskytovateľom v rozsahu objednávky je 6 mesiacov a začína plynúť dňom riadneho prevzatia poskytnutej služby objednávateľom. Na dodané náhradné nové diely a materiál sa poskytovateľ zaväzuje poskytnúť záručnú dobu 24 mesiacov, pričom na zánovné (t.j. použité) náhradné diely a materiál, dodané poskytovateľom s predchádzajúcim súhlasom objednávateľa, sa poskytovateľ zaväzuje poskytnúť záručnú dobu minimálne dva mesiace. Na zánovné (použité) náhradné diely a materiál dodané od objednávateľa sa záručná doba neposkytuje.
3. Záruka začína plynúť pre každé čiastkové plnenie osobitne, a to dňom riadneho poskytnutia predmetu plnenia a riadne potvrdeného preberacieho protokolu.
4. Objednávateľ je oprávnený reklamovať chybu na predmete plnenia u poskytovateľa v prípade, ak počas plynutia záručnej doby zistí poruchy na predmete plnenia, ktoré bolo poskytovateľom opravované a porucha/y súvisí s poskytnutím služby (opravy). Pri zistení poruchy na predmete plnenia po vykonaní opravy, resp. poskytnutí servisnej služby, objednávateľ bezodkladne písomne oznámi poskytovateľovi zistené chyby, príp. ako sa prejavujú.
5. Poskytovateľ je povinný preveriť a posúdiť opodstatnenosť reklamácie. V prípade oprávnenej reklamácie poskytovateľ bezodkladne zabezpečí bezplatnú opravu v rámci reklamačného konania. Strany dohody dohodnú čas odstránenia reklamovanej chyby v záručnej dobe. Oprava zistenej poruchy môže trvať viac ako 30 dní v prípade, ak sa jedná o poruchu spôsobenú v dôsledku použitia náhradného dielu použitého pri oprave predmetu plnenia a dodanie nového náhradného dielu je závislé od možnosti tretej strany a preukázateľné objektívne príčiny nedovoľujú odstránenie reklamovanej poruchy v 30 dňovej lehote. O tomto musí byť preukázateľne objednávateľ informovaný a táto skutočnosť s ním musí byť písomne dohodnutá.

Čl. X

SPOLOČNÉ A ZÁVEREČNÉ USTANOVENIA

1. Dohoda sa uzatvára na dobu určitú, a to do 31.12.2021 alebo do doby vyčerpania finančného limitu 9 990,00 EUR bez DPH, ktorý tvorí maximálnu prípustnú cenu za vykonanie všetkých služieb, podľa toho, ktorá udalosť nastane skôr. Dohoda nadobúda platnosť dňom jej podpisu stranami dohody a účinnosť dňom nasledujúcim po dni jej zverejnenia v Centrálnom registri zmlúv. Dohodu sa zaväzuje zverejniť objednávateľ a zároveň sa zaväzuje poskytovateľa bezodkladne informovať o dni nadobudnutia účinnosti dohody na e-mailovú adresu: .
2. Dohodu možno ukončiť:
   1. písomnou dohodou strán dohody, pričom dohoda zaniká dohodnutým dňom,
   2. písomnou výpoveďou ktoroukoľvek zo strán dohody, aj bez uvedenia dôvodu; výpovedná lehota je tri (3) mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhej strane dohody,
   3. odstúpením od dohody v prípade porušenia zmluvnej povinnosti, ktorá je v zmysle dohody alebo podľa § 345 Obchodného zákonníka považovaná za podstatné porušenie dohody; oprávnená strana môže od dohody odstúpiť, ak to oznámi písomne druhej strane dohody bez zbytočného odkladu, najneskôr však do tridsať (30) dní po tom, ako sa o porušení zmluvnej povinnosti dozvedela, resp. mohla dozvedieť. Odstúpenie je účinné dňom doručenia písomného oznámenia o odstúpení od dohody druhej strane dohody.
3. Služby, ktoré bude poskytovateľ pre objednávateľa vykonávať, budú závisieť od potrieb objednávateľa počas platnosti a účinnosti dohody a objednávateľ nie je povinný vyčerpať predpokladaný finančný objem dohody.
4. Za podstatné porušenie dohody zo strany poskytovateľa sa považuje najmä nie však výlučne omeškanie poskytovateľa s odovzdaním dohodnutej služby o viac ako tridsať (30) dní. Za podstatné porušenie dohody zo strany objednávateľa sa považuje najmä nie však výlučne omeškanie objednávateľa s úhradou ceny za poskytnutú službu o viac ako tridsať (30) dní.

**IX.**

**SPOLOČNÉ A ZÁVEREČNÉ USTANOVENIA**

1. Práva a povinnosti strán dohody dohodou neupravené sa budú riadiť príslušnými ustanoveniami Obchodného zákonníka a ďalšími súvisiacimi všeobecne záväznými právnymi predpismi platnými v Slovenskej republike.
2. Akékoľvek zmeny a doplnenia dohody, ktoré nesmú byť v rozpore s § 18 zákona o verejnom obstarávaní, môžu byť vykonané len formou písomných a očíslovaných dodatkov k dohode po vzájomnej dohode oboch strán dohody a podpísané oprávnenými osobami strán dohody.
3. Dohoda je vyhotovená v šiestich (6) rovnopisoch, z ktorých objednávateľ dostane štyri (4) vyhotovenia a poskytovateľ dve (2) vyhotovenia.
4. Objednávateľ si vyhradzuje právo nezverejňovať podpis/signatúru štatutárneho orgánu nakoľko ju považuje za skutočnosť dôverného charakteru.
5. Poskytovateľ sa zaväzuje rešpektovať a dodržiavať ustanovenie predchádzajúceho bodu.
6. Strany dohody vyhlasujú, že si dohodu prečítali, jej obsahu porozumeli a na znak toho, že obsah dohody zodpovedá ich skutočnej a slobodnej vôli, ju vlastnoručne podpísali.
7. Neoddeliteľnou súčasťou dohody sú:

* Príloha č. 1 – Špecifikácia predmetu dohody,
* Príloha č. 2 – Návrh na plnenie kritérií zo dňa,
* Príloha č. 3 – Zoznam subdodávateľov.

V Bratislave dňa: V  dňa:

Za objednávateľa: Za poskytovateľa

......................................................... ................................................

Ing. Ján Rudolf, PhD.

p r e d s e d a